Trivium

Li latin termine trivium (trivium, tres: "trie" e via: "vie") signifika konfluo de trie vies. In li Antikitate e li Medieve, on did noma trivium trie del 7 liberal artes relativi al eloquentie: gramatike, retorike e dialektike (o logike). In li medieval universitates, li trivium did komprenda li trie fundamental aspektos del savo: li gramatike kom mekanike del lingue; li logike o dialektike (disi termines did es sinonimes al tempe) kel es li "mekanike" del pense e sen analiso; e li retorike kel es li uso del lingue por tu montra e tu konvinse. In li medieval skolastike on did les konsidera preparatori fakes por li quadrivium, li kel komprenda li aritmetike, li geometria, li musike e li astronomia.

Category:Medieve
Category:Edukatione

es:Artes liberales#Las siete artes: Trivium et Quadrivium
he:בוגר אוניברסיטה#מקור השם
pl:Siedem sztuk wyzwolonych#Trivium